Onti Tribunal de Contas (TC) kondena Câmara Municipal di Sal, undi ki Jorge Figueiredo é presidente.És foi kondenadu pamodi és uza dinheru di autarquia pa faze pagamentos ki és ka devia faze.Kel kondenason li é sobre irregularidades ki atxadu di anu 2004, kantu Jorge Figueiredo tomaba posse di cargo di presidente di Cambra pa primeru bês.Jorge Figuerido uza dinheru di autarquia pa paga “enxoval” (lençol di cama ku tuadjas) pa poi na si kasa e tambe uzadu dinheru di autarquia pa faze festa/convívio pa trabadjadores di Cambra.Pamodi keli,Câmara Municipal di Sal (CMS) sta condenadu pa Tribunal de Contas pa es devolvi 271.731$00 na cofres di autarquia, Tribunal ka konsigui kondenal na otrus irregularidades e ilegalidades ki tambe atxadu, pamodi es irregularidadessimplesmente dja prescrevi(tempo legal pa è podi ser julgado dja passa prazu).
Jorge Figueiredo dja defendi si pessoa ku si Cambra,é fla: “Não somos criminosos”, e é dexa klaru,ma é ta aceta kumpre ku desison di justiça, mas, ma é ka ta konkorda ku es desison.Sobre gastos ki fazedu pa kumpra tuadjas ku ropa di cama pa residência di presidente, Jorge Figueiredo garanti ma é tinha diretu na faze es kompras ku dinheru di autarquia,mas sô ki dispos è ten ki ta poi kel dinheru uzadu di volta e ma kela é ten fetu sempre, inda é fla ma tudu gastos ki fazedu,foi dentru di legalidade. Es Presidente di Câmara di Sal garanti ma sempre é agi dentro di Lei, ma es ka foi kondenados pa ninhum crime, è fla:” Estamos aqui a falar de gastos com a compra da viatura do presidente, e todo o presidente tem direito a uma viatura, sobre o convívio de 1 de Maio, é uma data importante e um almoço ou um jantar só serve para incentivar os funcionários”.
Figueiredo ki sta gosi na si ultimu mandato frente di Cambra Municipal,afirma ma é atxa stranhu ki so gosi ki dja passa dez anu ki djê ben kondenadu nes assuntu, inda mas nes altura ki nu sta “justamente na anu pré-eleitoral”, é dâ avizu,è fla: “O PAICV quer transformar actos normais em crimes e por isso mesmo terão de provar as suas acusações de corrupção e desvio de dinheiro no Tribunal. Não aceitamos tribunais públicos ou político-partidários na Comunicação Social” Jorge Figueiredo tambe dja fla ma é ta ben trabadja pa è devolve kes 271.731$00 ki Tribunal de Contas konsidera ma é uza di manera ilegal.**KOMENTA sobre es assuntu
kea_Latn kea_Latn por_Latn